સામાન્ય નિયમો થી અલગ ચાર દિવસની આ ટેસ્ટમાં રોજની 90 ને બદલે 96 ઓવરો રાખવામાં આવી હતી અને ફોલોઓન કરવા માટે પહેલી બેટિંગ કરનારી ટીમમાંથી 200ને બદલે 150 રન કાપીને લક્ષ્યાંક રાખવામાં આવ્યું હતું. આ ઉપરાંત દરેક સેશન સામાન્ય બે કલાકની બદલે સવા બે કલાકનું રાખવામાં આવ્યું હતું. આ બધા નિયમફેર એટલા માટે કરવામાં આવ્યા હતા કે ટેસ્ટ મેચનો સમય ઓછો થઇ જવા છતાં બંને ટીમને સરખો લાભ મળે અને દર્શકોને પણ એમ ન થાય કે તેમણે એક આખા દિવસની રમત ગુમાવી.